
[bookmark: _Hlk189213049]ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. Իրավական ակտի ընդունման անհրաժեշտությունը. 
«Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի (այսուհետ` Նախագիծ) ընդունումը պայմանավորված է Հայաստանի Հանրապետությունում Հակառետրովիրուսային (ՀՌՎ), օպորտունիստական և հակատուբերկուլոզային դեղորայքի և լաբորատոր ախտորոշիչ թեստերի անընդմեջ մատակարարմամբ բյուջետային միջոցների խնայողությամբ: 
2. Ընթացիկ իրավիճակը և խնդիրները. 
Կառավարության 2018 թվականի ապրիլի 12-ի N 489-Ն որոշման (այսուհետ` Որոշում) 2-րդ կետի 1-ին ենթակետի համաձայն՝ ՀՀ 2018-2027թթ. կարիքների համար ԱՆ «Ինֆեկցիոն հիվանդությունների ազգային կենտրոն» և «Թոքաբանության ազգային կենտրոն» ՓԲԸ-ների կողմից հակառետրովիրուսային դեղերի և հակատուբերկուլոզային դեղերի, 2019-2027թթ. կարիքների համար ԱՆ-ի կողմից ուղղակի ազդող հակավիրուսային դեղամիջոցների, մեթադոնի, հեմոֆիլիայի բուժման դեղերի, 2021-2027թթ. կարիքների համար ՄԻԱՎ/ՁԻԱՀ-ի ախտորոշման թեստ հավաքածուների, տուբերկուլոզի ախտորոշման թեստ հավաքածուների և հակաուռուցքային դեղերի յուրաքանչյուր խմբաքանակի գնումներն իրականացվում են Որոշման N1 հավելվածով սահմանված՝ մրցակցային կարգով ձեռքբերման կարգով։  Որոշման պահանջներին համապատասխան` «Ինֆեկցիոն հիվանդությունների ազգային կենտրոն» փակ բաժնետիրական ընկերության (այսուհետ` Ընկերություն) կողմից ՀՌՎ, օպորտունիստական և հակատուբերկուլոզային դեղորայքի և ՄԻԱՎ/ՁԻԱՀ-ի լաբորատոր ախտորոշիչ թեստերի (ձեռքբերման նպատակով Որոշման Հավելված 2-ով սահմանված միջազգային գնումների գործակալներին առաջարկվել է ներկայացնել գնային առաջարկներ, որոնք ավելի բարձր են եղել քան Ընկերության կողմից կազմակերպված գնման գործընթացի արդյունքում` մի շարք միջազգային կազմակերպությունների (կից ներկայացվում է) կողմից ներկայացված գնային առաջարկը: Համաձայն Որոշման Հավելված 1-ի 5-րդ կետի պահանջների` Ընկերության կողմից ՀՌՎ, օպորտունիստական և հակատուբերկուլոզային դեղորայքի և ՄԻԱՎ/ՁԻԱՀ-ի լաբորատոր ախտորոշիչ թեստերի գնման մրցակցային ընթացակարգերի իրականացմանը զուգահեռ Առողջապահության նախարարությունը նախաձեռնել է սույն Նախագծի ընդունման գործընթաց, ըստ որի` Ընկերության կողմից կազմակերպվող մրցակցային գնման ընթացակարգի համար սահմանված դեղերի առավելագույն նախահաշվային գների հանրագումարը որպես դրամաշնորհ տրամադրվելու է Ընկերությանը: 	
Նախագծով նախատեսվում է կատարել 327,398.8 հազ. դրամի վերաբաշխում ՀՀ առողջապահության նախարարության 1188․ «Դեղապահովում» ծրագրի 12001. «Դեղորայքի տրամադրում ամբուլատոր-պոլիկլինիկական, հիվանդանոցային բուժօգնություն ստացողներին և հատուկ խմբերում ընդգրկված ֆիզիկական անձանց» միջոցառման մեջ 4266 - «Առողջապահական և լաբորատոր նյութեր հոդվածից նվազեցնել և ավելացնել 4638 - «Ընթացիկ դրամաշնորհներ պետական և համայնքային առևտրային կազմակերպություններին» հոդվածին։
3. Առաջարկվող կարգավորումների բնույթը.
[bookmark: _Hlk240535625]Նախագծի նպատակը Հայաստանի Հանրապետությունում ՀՌՎ, օպորտունիստական և հակատուբերկուլոզային դեղորայքի և ՄԻԱՎ/ՁԻԱՀ-ի լաբորատոր ախտորոշիչ թեստերի անընդմեջ մատակարարման ապահովումն է: 
4. Իրավական ակտի ընդունման դեպքում ակնկալվող արդյունքը.
	 Նախագծի ընդունման արդյունքում ակնկալվում է ՀՀ բնակչության շրջանում ՀՌՎ, օպորտունիստական և հակատուբերկուլոզային դեղորայքի և ՄԻԱՎ/ՁԻԱՀ-ի լաբորատոր ախտորոշիչ թեստերի անընդմեջ մատակարարում:
5. Նախագծի մշակման գործընթացում ներգրավված ինստիտուտները և անձինք.
Նախագիծը մշակվել է Առողջապահության նախարարության ֆինանսատնտեսագիտական վարչության աշխատակիցների կողմից: 
6. Պետական բյուջեի եկամուտներում և ծախսերում սպասվելիք փոփոխությունների մասին. 
Նախագծի ընդունմամբ Հայաստանի Հանրապետության պետական բյուջեում եկամուտների և ծախսերի ավելացում կամ նվազեցում չի նախատեսվում։
7. ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ.
Նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա։
Նախագծի մշակման համար կիրառված իրավական ակտն է` Հայաստանի Հանրապետության կառավարության 2025 թվականի դեկտեմբերի 25-ի «Հայաստանի Հանրապետության 2025 թվականի պետական բյուջեի կատարումն ապահովող միջոցառումների մասին» N 1090-Ն որոշումը:
8. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.
Նախագծի ընդունումը բխում է ՀՀ առողջապահության համակարգի 2023-2026թթ. Ռազմավարությունից, մասնավորապես Ներածության 6-րդ կետի`
1. 6-րդ ենթակետից` ապահովել առողջապահության համակարգի արդյունավետ կառավարումը և ռուսուրսների ու կարողությունների համաչափ օգտագործումը,
2. 8-րդ ենթակետից` ապահովել մատուցված բժշկական օգնության և սպասարկման իրական ծախսերի փոխհատուցումը և առողջապահության համակարգում ֆինանսական ռեսուրսների բաշխման և պլանավորման արդյունավետությունը:  

